CELEX: 62017TA0275
Language: hr
Date: 2018-07-13 00:00:00
Title: Predmet T-275/17: Presuda Općeg suda od 13. srpnja 2018. – Curto protiv Parlamenta („Javna služba — Akreditirani parlamentarni asistenti — Članak 24. Pravilnika — Zahtjev za pružanje pomoći — Članak 12.a Pravilnika — Uznemiravanje — Savjetodavni odbor za uznemiravanje i njegovo sprečavanje na radnom mjestu, koji obrađuje pritužbe akreditiranih parlamentarnih asistenata protiv zastupnika u Europskom parlamentu — Odluka o odbijanju zahtjeva za pružanje pomoći — Pogreška u ocjeni — Doseg obveze pružanja pomoći — Trajanje upravnog postupka — Razuman rok — Odbijanje dostavljanja izvješća koje je sastavio savjetodavni odbor”)

24.9.2018   
            
            
               HR
            
            
               Službeni list Europske unije
            
            
               C 341/15
            
         
      Presuda Općeg suda od 13. srpnja 2018. – Curto protiv Parlamenta
      (Predmet T-275/17) (1)
      
      ((„Javna služba - Akreditirani parlamentarni asistenti - Članak 24. Pravilnika - Zahtjev za pružanje pomoći - Članak 12.a Pravilnika - Uznemiravanje - Savjetodavni odbor za uznemiravanje i njegovo sprečavanje na radnom mjestu, koji obrađuje pritužbe akreditiranih parlamentarnih asistenata protiv zastupnika u Europskom parlamentu - Odluka o odbijanju zahtjeva za pružanje pomoći - Pogreška u ocjeni - Doseg obveze pružanja pomoći - Trajanje upravnog postupka - Razuman rok - Odbijanje dostavljanja izvješća koje je sastavio savjetodavni odbor”))
      (2018/C 341/26)
      Jezik postupka: engleski
      
         Stranke
      
      
         Tužitelj: Michela Curto (Genova, Italija) (zastupnici: L. Levi i C. Bernard-Glanz, odvjetnici)
      
         Tuženik: Europski parlament (zastupnici: O. Caisou-Rousseau, E. Taneva i M. Rantala, agenti)
      
         Predmet
      
      Zahtjev na temelju članka 270. UFEU-a kojim se traži, s jedne strane, poništenje odluke Parlamenta od 30. lipnja 2016. kojom je tijelo ovlašteno za sklapanje ugovora o radu te institucije odbilo zahtjev za pružanje pomoći koji je tužiteljica podnijela 14. travnja 2014., i, s druge strane, naknada štete koju je tužiteljica navodno pretrpjela zbog toga što to tijelo nije ispunilo obvezu pružanja pomoći iz članka 24. Pravilnika o osoblju za dužnosnike Europske unije, posebno zbog predugog trajanja postupka.
      
         Izreka
      
      
                  1.
               
               
                  Poništava se odluka Europskog parlamenta od 30. lipnja 2016. kojom je tijelo ovlašteno za sklapanje ugovora o radu te institucije odbilo zahtjev za pružanje pomoći koji je Michela Curto podnijela 14. travnja 2014.
               
            
                  2.
               
               
                  Parlamentu se nalaže da M. Curto na ime pretrpljene neimovinske štete isplati iznos od 10 000 eura uvećan za zatezne kamate koje teku od dana objave ove presude, po stopi koju je Europska središnja banka (ESB) odredila za glavne operacije refinanciranja.
               
            
                  3.
               
               
                  Parlamentu se nalaže snošenje troškova.
               
            
         (1)  SL C 239, 24. 7. 2017.